sv en da da en sv nb sv sv id en da da en sv nb sv sv da da da da da da en da da da da da da da da da da da da da da da da da da da da en da da da da da es da da en en da
Om trillinger, amning og morlivet
Jeg er mor til 6, trillingemor, hjemmepassermor, husmor, viklemor og meget mere…
men først og fremmest er jeg MOR i en helt normal familie.
For vi er bare en helt normal familie, som… eller, altså… Det var vi da en gang.
Hvis vi lige spoler tiden lidt tilbage:
Vi blev gift og købte hus og fik en hund. Så fik vi et barn og to år senere et barn til. Det lyder da helt normalt!
Jo jo, men så var der de der stofbleer… Ja og vikler! Og noget med økologisk grød. Der var også noget med hun blev syg (Schsss) Og børnene kom slet ikke i institution!
Ja, jeg sagde mit job op efter et stress-kollaps og vi valgte at Samuel skulle passes hjemme.
Så fik vi et barn mere, og i lang tid kørte det hele på skinner – mor og far og 3 børn.
Far på job og jeg hjemme med børnene, den store startede i børnehaveklasse, og vi havde tid til at drømme lidt og var faktisk ved at planlægge hussalg for at rejse sydpå nogle år mens børnene var små, men…
Så kom chokket: Jeg var gravid igen –
Og pludselig blev vores verden en ganske anden.
Det er noget af det bloggen kommer til at handle om – vores trillinger, og alt hvad det har betydet for mig som mor, og for os som familie.
Jeg har lyst til at dele alt dette med jer – og jeg har længe haft et ønske om at dele ud af mine erfaringer som hjemmepassermor, og hvem ved – måske inspirere en eller to til at vælge en anden vej end den omverdenen forventer.
Jeg siger på ingen måde at min måde er rigtig for dig – men den er rigtig for mig! Og det er det jeg så inderligt brænder for:
At hjælpe andre mødre til at lytte til den der mavefornemmelse – og følge den.
Jeg er så glad for endelig at kunne invitere dig med indenfor her på min blog.
Jeg hedder Ida, er 32 år, gift med Martin på 40 ½ og sammen har vi børnene; Samuel, 7 år, Bianca, 4 år, Gabriel, 3 år og trillingerne Scarlett, Eleanor og Kendra på 4 mdr. (og som i øvrigt er født 3 mdr. for tidligt)
Har du spørgsmål, eller har du forslag til indlæg eller spændende samarbejder med triple-surprise.dk er du velkommen til at skrive til mig på ida@triple-surprise.dk eller kontakt mig her.
Det er så nemt at have fokus på træning, fysiot
Mmmm hyldebærsaft 😍 solens saft og kraft på f
3 mega stolte og glade og trætte piger efter en h
For noget tid siden blev jeg spurgt om, hvordan Ma
En stor weekend på en lille ø er ovre og hele fl
Smukke vilde Bianca ❤️ #daughter #secondchild
6 kids in 6,5 years 🤷‍♀️ #mangebørn #t
Weekend ved Mormor og Roald betyder vand og sand o
Triple Surprise er min blog om livets drejning, da vi uventet fik trillinger og dermed gik fra 3 til 6 børn. Om at være mor fra hjertet og finde den rigtige vej, selvom det ikke altid er den nemmste.
Find min Privatlivspolitik her
I samarbejde med Midtfyn Webdesign